E-tol – Protes betree kuberruimteŉ Youtube-video is vandag gelaai wat die omstrede e-tolstelsel kortliks in meer perspektief plaas. Dit wys ook die menings van die gewone man op die straat wat almal eens is – die finansiële inpak op die alreeds swaargaande publiek, gaan net té erg wees. Die die organisasie wat dit opgelaai het staan as GinvaVProductions bekend. Dit is ŉ produksiemaatskappy wat hul talente en vaardighede gebruik om protes teen die e-tolstelsel aan te teken. Hulle het ook ŉ versameling van artikels uit verskeie media publikasies bymekaar gemaak wat wys waar die regering blatant belastingbetalers se geld vir nietighede ‘mors’ asook artikels korrupsie en beweerde korrupsie uitlig. Hulle boodskap is duidelik uit die video en versameling artikels: Belastingbetalers het nou genoeg gehad dat hul geld ‘gesteel’ word.